37. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 167 της 15/31 Δεκ. 1962 (ΦΕΚ Α' 224) Περί του τρόπου αναπληρώσεως των ενεργούντων την εκκαθάρισιν των εκλογικών βιβλιαρίων και λοιπά αντιπροσώπων της δικαστικής αρχής. Λαβόν υπ' όψιν σχετικήν εισήγησιν του Υπουργού των Εσωτερικών, αποφασίζει: 1.Προς αναπλήρωσιν των ενεργούντων την εκκαθάρισιν των καταλόγων εκλογικών βιβλιαρίων και την εγγραφήν νέων εκλογέων εις αυτούς αντιπροσώπων της δικαστικής αρχής εν τη περιφερεία της τέως Διοικήσεως Πρωτευούσης, εν περιπτώσει απουσίας ή κωλύμα τος αυτών, διορίζονται αναπλήρωταί ενός εκάστου αυτών εκ των , κατά τας διατάξεις του άρθρ.95 του Ν.Δ.4274/1962, προσώπων. 2.Εν περιπτώσει απουσίας ή κωλύματος και του αναπληρωτού, χρέη αντιπροσώπου δικαστικής αρχής εκτελεί ο επικουρών αυτόν υπάλληλος της γραμματείας των Δικαστηρίων και Εισαγγελιών. Η παρούσα πράξις, δημοσιευομένη δια της Εφημερίδος της Κυβερνήσεως, κυρωθήσεται νομοθετικώς μερίμνη του επί των Εσωτερικών Υπουργού. 